קארלוס דל טורו

קארלוס דל טורו (באנגלית: Carlos Del Toro;‏ ‏נולד ב־1961) הוא איש עסקים אמריקאי וקצין צי ארצות הברית בדימוס יליד קובה, שמכהן כמזכיר הצי של ארצות הברית ה-78 בממשל הנשיא ג'ו ביידן החל מ-9 באוגוסט 2021. קארלוס דל טורו נולד בהוואנה, קובה והיגר עם הוריו לארצות הברית כילד. הוא גדל בהלס קיצ'ן, מנהטן, ניו יורק. ב-1983 קיבל דל טורו תואר בוגר במדעים בהנדסת חשמל מהאקדמיה הימית של ארצות הברית. בהמשך הוא קיבל תואר שני בלימודי ביטחון לאומי ממכללת המלחמה של הצי ותואר שני בלימודי חקיקה מאוניברסיטת ג'ורג' וושינגטון. דל טורו שירת בצי ארצות הברית במשך 22 שנים, ופרש בדרגת קומנדר. במהלך שירותו הוא שירת במשרד מזכיר הצי של ארצות הברית והיה עוזר מיוחד למנהל ולסגן המנהל של משרד הניהול והתקציב. הוא גם פיקד על המשחתת "בלקלי" (USS Bulkeley). לאחר פרישתו מהצי הקים דל טורו את חברת SBG פתרונות טכנולוגיים, חברת ניהול והנדסה שעובדת בעיקר עם לקוחות ממשלתיים. ב-11 ביוני 2021 הוצג מינויו של דל טורו כמזכיר הצי של ארצות הברית על ידי הנשיא ג'ו ביידן. ב-17 ביוני הוגש המינוי לאישור הקונגרס. מינויו של דל טורו זכה לשבחים מיושב ראש ועדת הכוחות המזוינים של הסנאט, ג'ק ריד, שתיאר את המינוי כ"בחירה מצוינת". במהלך שימוע שהתקיים ב-13 ביולי בפני ועדת הכוחות המזוינים של הסנאט, הופנו לדל טורו שאלות "ידידותיות ביותר" על ידי הסנאטורים, אם כי כמה סנאטורים רפובליקנים הביעו דאגה בנוגע לחוסר ההתאמה כביכול ולגודלו של תקציב ההגנה של שנת הכספים 2022 של ממשל ביידן ובנוגע למחויבותה של ארצות הברית להגן על טאיוואן לנוכח המתיחות העולה והגוברת ביחסי ארצות הברית–סין וכישלונה של ארצות הברית להגן על האי בתרגיל סימולציה. בנוגע לשאלת התקציב, תמך דל טורו בתוכנית הצי להכנסה לשירות של 355 ספינות עד שנת 2030, אך ציין שהצי יזדקק לתקציב נוסף. בנוגע לטאיוואן, הוא אישר את מחויבותו להגנת האי והצהיר שהוא "יתמקד באופן בלעדי באיום מסין" ויבקש להגן על האינטרסים הביטחוניים של ארצות הברית במרחב האינדו-פסיפי. דל טורו הביע את כוונתו להתמקד בהתחממות העולמית ובמאמצים למודרניזציה. ב-27 ביולי ביולי אישרה ועדת הכוחות המזוינים את מינויו של דל טורו, והעבירה אותו למליאת הסנאט. ב-7 באוגוסט אישרה מליאת הסנאט את מינויו. ב-9 באוגוסט הוא הושבע לתפקידו. לדל טורו ולרעייתו בטי ארבעה ילדים. מדיה וקבצים בנושא קארלוס דל טורו בוויקישיתוף "Guantanamo says goodbye to last Cuban 'commuters'". AP News. December 14, 2012 "Biden to nominate Del Toro as Navy secretary". POLITICO. Eckstein, Megan (2021-06-11). "White House to nominate retired commander, business leader Carlos Del Toro as Navy secretary". Defense News. Losey, Stephen (2021-06-11). "White House to Tap Former Destroyer Captain Carlos Del Toro as Navy Secretary". Military.com. "President Biden Announces Seven Key Nominations". The White House. 2021-06-11. "UPDATED: White House Taps Carlos Del Toro as SECNAV Nominee". USNI News. 2021-06-11. "White House to nominate Carlos Del Toro as Navy secretary". Stars and Stripes. "PN713 — Carlos Del Toro — Department of Defense". congress.gov. United States Congress. Eckstein, Megan (July 11, 2021). "White House to nominate retired commander, business leader Carlos Del Toro as Navy secretary". Defense News. enney, Caitlin M. (July 29, 2021). "The Naval Brief: SecNav nomination advances; Masks return indoors; Wargaming fail; and more". Defense One Shane III, Leo (July 13, 2021). "Navy secretary nominee supports expanding fleet, but says more money is needed". Military Times. Khell, Rebecca (July 13, 2021). "Navy secretary nominee pledges to be 'exclusively focused on the China threat'". The Hill. Doornbos, Caitlin (July 13, 2021). "Biden's pick for Navy secretary tells senators he supports modernization over more ships in 2022 budget". Stars and Stripes. "SASC Advances Nominations of Del Toro, Cisneros, Miller, Karlin, Connor, 1,986 Military Promotions" (Press release). Washington, D.C.: Senate Armed Services Committee. July 27, 2021. "Carlos Del Toro". www.navy.mil.